CELEX: 32016D1775
Language: ro
Date: 2016-10-04 00:00:00
Title: Decizia de punere în aplicare (UE) 2016/1775 a Comisiei din 4 octombrie 2016 de modificare a Deciziei 93/195/CEE prin adăugarea Qatarului la lista țărilor terțe din care statele membre autorizează reintroducerea în Uniune a cailor înregistrați în urma unui export temporar pe o perioadă de mai puțin de 90 de zile pentru a putea participa la evenimentele cu participare internațională pe grupe valorice [notificată cu numărul C(2016) 6270] (Text cu relevanță pentru SEE)

6.10.2016   
            
            
               RO
            
            
               Jurnalul Oficial al Uniunii Europene
            
            
               L 271/9
            
         DECIZIA DE PUNERE ÎN APLICARE (UE) 2016/1775 A COMISIEI
   din 4 octombrie 2016
   de modificare a Deciziei 93/195/CEE prin adăugarea Qatarului la lista țărilor terțe din care statele membre autorizează reintroducerea în Uniune a cailor înregistrați în urma unui export temporar pe o perioadă de mai puțin de 90 de zile pentru a putea participa la evenimentele cu participare internațională pe grupe valorice
   
      
         [notificată cu numărul C(2016) 6270]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (1), în special articolul 12 alineatele (1) și (4), articolul 16 alineatul (2) și articolul 19 literele (a) și (b),
   întrucât:
   
               (1)
            
            
               Directiva 2009/156/CE stabilește condițiile de sănătate animală pentru introducerea în Uniune de ecvidee vii. Ea acordă Comisiei competența de a preciza condițiile de sănătate animală specifice care se aplică în cazul în care ecvideele înregistrate reintră în Uniune după ce au fost exportate temporar pentru utilizări speciale.
            
         
               (2)
            
            
               Decizia 2004/211/CE a Comisiei (2) stabilește o listă a țărilor terțe și a părților din teritoriile acestora din care statele membre autorizează reintroducerea cailor înregistrați după exportarea temporară și repartizează respectivele țări în grupuri sanitare specifice de țări.
            
         
               (3)
            
            
               Decizia 93/195/CEE a Comisiei (3) stabilește condițiile de sănătate animală și certificare veterinară pentru reintroducerea cailor înregistrați după exportarea temporară în țări terțe enumerate în acest scop în Decizia 2004/211/CE. În scopul de a permite participarea consecutivă a cailor înregistrați la evenimentele cu participare internațională pe grupe valorice în țări terțe clasificate în diferite grupe sanitare, anexa VIII la Decizia 93/195/CEE stabilește certificatul sanitar pentru reintroducerea cailor înregistrați după exportarea lor temporară pentru o perioadă de mai puțin de 90 de zile pentru a putea participa la evenimentele cu participare internațională pe grupe valorice în Australia, Canada, Statele Unite ale Americii, Hong Kong, Japonia, Singapore sau Emiratele Arabe Unite.
            
         
               (4)
            
            
               Qatarul este menționat în anexa I la Decizia 2004/211/CE pentru reintroducerea cailor înregistrați după exportarea temporară și este înscris în grupa sanitară E din anexa respectivă și în anexa I la Decizia 93/195/CEE.
            
         
               (5)
            
            
               În aprilie 2016, Qatarul a solicitat includerea sa în lista țărilor terțe din anexa VIII la Decizia 93/195/CEE, alături de Australia, Canada, Statele Unite ale Americii, Hong Kong, Japonia, Singapore și Emiratele Arabe Unite și a furnizat garanțiile necesare asigurării diferențierii între caii înregistrați din Uniune care participă la evenimentele cu participare internațională pe grupe valorice și caii cu o stare de sănătate inferioară.
            
         
               (6)
            
            
               Prin urmare, Decizia 93/195/CEE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Decizia 93/195/CEE se modifică după cum urmează:
   
               1.
            
            
               la articolul 1, a opta liniuță se înlocuiește cu următorul text:
               
                           „—
                        
                        
                           au participat la evenimentele cu participare internațională pe grupe valorice organizate în Australia, Canada, Statele Unite ale Americii, Hong Kong, Japonia, Singapore, Emiratele Arabe Unite sau Qatar și îndeplinesc cerințele prevăzute în certificatul de sănătate în conformitate cu modelul stabilit în anexa VIII la prezenta decizie;”;
                        
                     
         
               2.
            
            
               anexa VIII se înlocuiește cu textul din anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 4 octombrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 192, 23.7.2010, p. 1.
   
      (2)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
   
      (3)  Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții si evenimente culturale, după exportul temporar (JO L 86, 6.4.1993, p. 1).
   
      ANEXĂ
      
         
            „ANEXA VIII
            
               CERTIFICAT DE SĂNĂTATE
            
            pentru reintroducerea în Uniune a cailor înregistrați care au participat la evenimentele cu participare internațională pe grupe valorice organizate în Australia, Canada, Statele Unite ale Americii, Hong Kong, Japonia, Singapore, Emiratele Arabe Unite sau Qatar după exportul temporar pentru o perioadă de mai puțin de 90 de zile
            Certificat nr. …
            Țara de expediere: AUSTRALIA (1), CANADA (1), STATELE UNITE ALE AMERICII (1), HONG KONG (1), JAPONIA (1), SINGAPORE (1), EMIRATELE ARABE UNITE (1), QATAR (1)
            
            Ministerul responsabil: …
            (inserați numele ministerului)
            I.   Identificarea calului
            
            
                        (a)
                     
                     
                        Nr. documentului de identificare: …
                     
                  
                        (b)
                     
                     
                        Validat de: …
                        (numele autorității competente)
                     
                  II.   Originea calului
            
            Calul este expediat din: …
            (locul de unde este expediat)
            la: …
            (locul de destinație)
            pe cale aeriană: …
            (numărul zborului)
            Numele și adresa expeditorului: …
            Numele și adresa destinatarului: …
            III.   Informații privind sănătatea
            
            Subsemnatul, certific că exemplarul cabalin descris mai sus îndeplinește următoarele cerințe:
            
                        (a)
                     
                     
                        provine dintr-o țară terță în care următoarele boli se declară în mod obligatoriu: pesta cabalină africană, durina, morva, encefalomielita ecvină (de toate tipurile, inclusiv encefalomielita ecvină venezueleană), anemia infecțioasă ecvină, stomatita veziculoasă, rabia, antraxul;
                     
                  
                        (b)
                     
                     
                        a fost examinat azi și nu prezintă semne clinice de boală (2);
                     
                  
                        (c)
                     
                     
                        nu este destinat sacrificării în cadrul unui program național de eradicare a bolilor infecțioase sau contagioase;
                     
                  
                        (d)
                     
                     
                        de la introducerea sa în țara de expediere sau, în cazul regionalizării oficiale în conformitate cu legislația Uniunii, într-o parte din teritoriul țării de expediere (3), a rămas în exploatații aflate sub supraveghere veterinară, în grajduri separate, fără a veni în contact cu ecvidee cu o stare de sănătate inferioară, excepție făcând perioadele în timpul cărora a concurat;
                     
                  
                        (e)
                     
                     
                        provine de pe teritoriul sau, în cazul regionalizării oficiale în conformitate cu legislația Uniunii, dintr-o parte a teritoriului țării de expediere în care:
                        
                                    (i)
                                 
                                 
                                    encefalomielita ecvină venezueleană nu a fost prezentă în ultimii doi ani;
                                 
                              
                                    (ii)
                                 
                                 
                                    durina nu a fost prezentă în ultimele șase luni;
                                 
                              
                                    (iii)
                                 
                                 
                                    morva nu a fost prezentă în ultimele șase luni;
                                 
                              
                  
                        (f)
                     
                     
                        nu provine de pe teritoriul sau dintr-o parte a teritoriului unei țări de expediere considerate, în conformitate cu legislația Uniunii, infectată cu pestă cabalină africană;
                     
                  
                        (g)
                     
                     
                        nu provine dintr-o exploatație care a făcut obiectul unor măsuri de interdicție din motive de sănătate animală și nici nu a avut contact cu ecvidee care provin dintr-o exploatație care a făcut obiectul unei interdicții din motive de sănătate animală, în cadrul căreia au fost impuse următoarele condiții:
                        
                                    (i)
                                 
                                 
                                    în cazul în care nu au fost retrase din exploatație toate animalele care aparțin speciilor susceptibile de una sau mai multe dintre bolile menționate mai jos, perioada de interdicție a fost de:
                                    
                                                —
                                             
                                             
                                                șase luni de la data la care ecvideele infectate au fost sacrificate sau retrase din exploatație, în cazul encefalomielitei ecvine (toate tipurile, cu excepția encefalomielitei ecvine venezuelene);
                                             
                                          
                                                —
                                             
                                             
                                                perioada necesară pentru efectuarea a două teste Coggins la interval de trei luni, cu rezultate negative obținute pe eșantioane prelevate de la animalele rămase după sacrificarea animalelor infectate, în cazul anemiei infecțioase ecvine;
                                             
                                          
                                                —
                                             
                                             
                                                șase luni, în cazul stomatitei veziculoase;
                                             
                                          
                                                —
                                             
                                             
                                                șase luni, în cazul arteritei virale ecvine;
                                             
                                          
                                                —
                                             
                                             
                                                o lună de la ultimul caz înregistrat, în cazul rabiei;
                                             
                                          
                                                —
                                             
                                             
                                                15 zile de la ultimul caz înregistrat, în cazul antraxului;
                                             
                                          
                              
                                    (ii)
                                 
                                 
                                    în cazul în care toate animalele din speciile susceptibile de îmbolnăvire au fost sacrificate sau retrase din exploatație, perioada de interdicție este de 30 de zile de la data la care spațiile au fost curățate și dezinfectate ca urmare a sacrificării sau retragerii animalelor, exceptând antraxul, pentru care perioada de interdicție este de 15 zile;
                                 
                              
                  
                        (h)
                     
                     
                        din informațiile pe care le dețin, animalul nu a intrat în contact cu ecvidee contaminate cu o boală infecțioasă sau contagioasă în cele 15 zile anterioare prezentei declarații.
                     
                  IV.   Informații privind găzduirea și carantina:
            
            
                        (a)
                     
                     
                        Calul a intrat pe teritoriul țării de expediere la … (4).
                     
                  
                        (b)
                     
                     
                        Calul a ajuns în țara de expediere dintr-un stat membru al Uniunii Europene (1) sau din …. (1)
                            (5).
                     
                  
                        (c)
                     
                     
                        Calul a ajuns în țara de expediere în condiții de sănătate animală cel puțin la fel de stricte ca cele prevăzute de prezentul certificat.
                     
                  
                        (d)
                     
                     
                        În conformitate cu informațiile disponibile și pe baza declarației anexate a proprietarului (1) calului sau a reprezentantului acestuia (1), care face parte din prezentul certificat, calul nu a stat continuu timp de 90 de zile sau mai mult în afara Uniunii Europene, incluzând data programată pentru întoarcere înscrisă în prezentul certificat, și nu a stat în afara țărilor menționate anterior.
                     
                  V.   Calul va fi expediat într-un vehicul curățat și dezinfectat în prealabil cu un dezinfectant aprobat oficial în țara terță de expediere și proiectat în așa fel încât să nu survină scurgeri sau pierderi de materii fecale, paie sau furaje în timpul transportului.
            VI.   Prezentul certificat este valabil 10 zile.
            
                        Data
                     
                     
                        Locul
                     
                     
                        Ștampila și semnătura medicului veterinar oficial (6)
                        
                     
                  
                         
                     
                     
                         
                     
                     
                         
                     
                  
                        Numele cu majuscule și calitatea.
                     
                  DECLARAȚIE
            Subsemnatul, …
            [A se introduce cu majuscule numele proprietarului (1) sau al reprezentantului proprietarului (1) calului descris mai sus]
            declar următoarele:
            
                        —
                     
                     
                        calul va fi trimis direct de la locul de expediere la locul de destinație, fără a intra în contact cu ecvidee care prezintă o stare de sănătate diferită;
                     
                  
                        —
                     
                     
                        calul este deplasat numai între locații aprobate pentru caii care participă la evenimente pe grupe valorice organizate în Australia, Canada, Statele Unite ale Americii, Hong Kong, Japonia, Singapore, Emiratele Arabe Unite sau Qatar;
                     
                  
                        —
                     
                     
                        calul a fost exportat dintr-un stat membru al Uniunii Europene la …. (4).
                     
                  …
            (Locul, data)
            …
            (Semnătura)
         
      
      
         (1)  Se elimină, după caz.
      
         (2)  Prezentul certificat trebuie eliberat în ziua încărcării animalului în vederea expedierii către Uniunea Europeană sau în ultima zi lucrătoare anterioară îmbarcării.
      
         (3)  Decizia 2004/211/CE a Comisiei din 6 ianuarie 2004 de elaborare a listei țărilor terțe și a părților din teritoriile acestor țări din care statele membre autorizează importurile de ecvidee vii și de material seminal, de ovule și embrioni din specia ecvină și de modificare a Deciziilor 93/195/CEE și 94/63/CE (JO L 73, 11.3.2004, p. 1).
      
         (4)  A se introduce data (zz/ll/aaaa).
      
         (5)  A se introduce numele țării din care a ajuns calul și care trebuie să fie una dintre următoarele țări: Australia, Canada, Statele Unite ale Americii, Hong Kong, Japonia, Singapore, Emiratele Arabe Unite, Qatar.
      
         (6)  Culoarea ștampilei și a semnăturii trebuie să fie diferită de culoarea textului imprimat.”